Diari Oficial de la Generalitat Valenciana


Sumari del DOGV 3666, del 14-01-2000 (1999/10070)

ORDRE de 13 de desembre de 1999, de la Conselleria de Cultura, Educació i Ciència, per la qual es modifica l’autorització del centre docent privat San José de Calasanz, d’Elx (Alacant).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10727


Data del document
:   13-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Elx
    * ensenyament privat

ORDRE de 13 de desembre de 1999, de la Conselleria de Cultura, Educació i Ciència, per la qual es modifica l'autorització del centre docent privat San José de Calasanz, d'Elx (Alacant). [1999/S10775]
  
L'expedient ha sigut iniciat per l'actual titular del centre en el seu nom i com representant legal de la societat mercantil adquirent del Col·legi Acadèmia San José de Calasanz, SL, en sol·licitud de canvi de titularitat del centre docent San José de Calasanz, d'Elx (Alacant), codi número 72620658.
  
Atés que per al canvi de titularitat s'ha aportat el document on es fa constar la subrogació del nou titular en tots els drets i obligacions que el centre haja contret respecte de la Conselleria de Cultura, Educació i Ciència.
  
Atés que la nova titularitat declara no trobar-se en cap dels supòsits indicats en l'article 21.2 de la Llei Orgànica Reguladora del Dret a l'Educació, que li impediria ser titular d'un centre docent privat.
  
L'expedient ha sigut tramitat per la Direcció Territorial de Cultura i Educació d'Alacant, que, a la vista de l'informe favorable de la Unitat d'Inspecció Educativa, eleva proposta favorable al que se sol·licita.
  
Vists el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.1997), sobre el procediment per a sol·licitar l'accés al règim de concerts prevists en la Llei Orgànica 8/1995, de 3 de juliol, en la Comunitat Valenciana, o la renovació, pròrroga o modificació de dits concerts, i el Decret 115/1990, de 9 de juliol (DOGV de 24.07.1990), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització, per canvi de titularitat del següent centre docent privat, en els termes que s'especifiquen:
  
Centre: San José de Calasanz
  
Domicili: c/ Doctor Ferran, 2
  
Localitat: Elx
  
Província: Alacant
  
Codi: 39393675
  
Antic titular: Antonio Ibáñez Gallisoga
  
Nou titular: Colegio Academia San José de Calasanz, SL.
  
Segon
  
Segons el que es disposa en l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre, i a introduir-hi les modificacions que per dita ordre s'acorden. A tal fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència la present ordre.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 13 de desembre de 1999
  
El conseller de Cultura, Educació i Ciència